นิกเกอิปิดพุ่ง 295.56 จุด ขานรับกรีซบรรลุดีลเจ้าหนี้
นิกเกอิปิดพุ่ง 295.56 จุด ขานรับกรีซบรรลุดีลเจ้าหนี้
14 ก.ค. 2558

ดัชนีนิกเกอิตลาดหุ้นโตเกียวปิดพุ่งขึ้นแข็งแกร่งในวันนี้ โดยดัชนีนิกเกอิพุ่งขึ้น 295.56 จุด หรือ 1.47% ปิดที่ 20,385.33 จุดเนื่องจากนักลงทุนเริ่มกลับเข้ามาลงทุนในสินทรัพย์เสี่ยง หลังจากกรีซและกลุ่มเจ้าหนี้ยูโรโซนสามารถบรรลุข้อตกลงเมื่อวานนี้ ซึ่งจะเปิดทางให้กรีซสามารถรับความช่วยเหลือด้านการเงินรอบใหม่
ตลาดหุ้นโตเกียวปรับตัวขึ้นตั้งแต่ตลาดเปิดทำการ เพราะได้แรงหนุนจากการที่กรีซและกลุ่มเจ้าหนี้ยูโรโซนสามารถบรรลุข้อตกลงกันได้เมื่อวานนี้ โดยกรีซจะได้รับความช่วยเหลือด้านการเงินครั้งใหม่หากกรีซดำเนินการปฏิรูปด้านการคลังตามที่กลุ่มเจ้าหนี้กำหนด
หุ้นกลุ่มหลักทรัพย์พุ่งขึ้นแข็งแกร่งสุด เพราะได้แรงหนุนจากการคาดการณ์ที่ว่าหุ้นกลุ่มหลักทรัพย์จะยังคงมีการซื้อขายที่คึกคัก โดยหุ้นไดวา ซิเคียวริตีส์ กรุ๊ป พุ่งขึ้น 2.8%